සම්බුද්ධත්ව ජයන්ති වර්ෂය අවසන් කිරිමේ පුණ්‍යෙීත්සවය තෛ‍්‍රනිකායික මහානායක හිමිවරුන්ගේ හා මහා සංඝරත්නයේ ප්‍රධානත්වයෙන් සහ ජනාධිපති මහින්ද රාජපක්ෂ මහතාගේ සහභාගිත්වයෙන් ලබන මස (03) වන දින අරලියගහ මන්දිරයේ දී පැවැත්වීමට තීරණය කර තිබේ.එදිනට දස අවුරුදු වැඩපිළිවෙළක් ද ප්‍රකාශයට පත්කිරිමට නියමිත බව අගමැති දි.මු ජයරත්න මහතා පැවැසීය.2600වැනි සම්බුද්ධත්ව ජයන්ති ජනාධිපති මෙහෙයුම් කමිටුව තෛ‍්‍රනිකායික මහා සංඝරත්නයේ ප්‍රධානත්වයෙන්, අගමැති දි.මු ජයරත්න මහතාගේ සහභාගිත්වයෙන් විසුම්පාය අගමැති නිල නිවසේ පෙරේදා (27) රැස් වු අවස්ථාවේ මේ තීරණවලට එළඹී බව හෙතෙම කීවේය.බුද්ධශාසන පනත් කෙටුම්පත, බෞද්ධ විහාර දේවාලගම් පනත් කෙටුම්පත, බෞද්ධ ප්‍රකාශන නියාමනය කිරිමේ පනත් කෙටුම්පත, දසසිල් මාතාවන් පිළිබඳ පනත් කෙටුම්පත යන පනත් කෙටුම්පත් වල ඉදිරි කටයුතු සඳහා ක්‍රියාමාර්ග ගැනීම ද නියමිත බව ජයරත්න මහතා සඳහන් කළේය.සෑම පාසලකටම බුදු දහම ඉගැන්වීමට වෙනම පන්තිකාමරයක් වෙන් කිරිම, බුදු දහම ඉගැන්වීමට සුදුසුකම්ලත් ගුරුවරුන් පත්කිරිම, උදෑසන පාසල් රැස්වීම් වලදී හැඟීමෙන් යුතුව වන්දනා මාන කිරිමට හුරු කරවීම, පාසල් බෞද්ධ සමිති පිහිටුවා එම සමිතිවල නිලධාරීන්ට නායකත්ව පුහුණුව ලබාදීම, 2600වැනි සම්බුද්ධත්ව ජයන්ති සිහිවටනයක් ලෙස අංග සම්පූර්ණ රජයේ විද්‍යාලයක් බෞද්ධයන් වෙනුවෙන් ආරම්භ කර පවත්වාගෙන යෑම, භික්ෂු ලියාපදිංචි කිරීමේ ලේඛන පහසුවෙන් ලබාගැනීමේ වැඩපිළිවළක් සකස් කිරිම ඇතුළු ප්‍රධාන කරුණු 16 ක් මෙම දස අවුරුදු වැඩපිළිවළට ඇතුළත් බවද ඒ මහතා ප්‍රකාශ කළේය.